עשהאל לובוצקי

עשהאל לובוצקי (נולד ב-1983) הוא רופא ילדים, דוקטור לרפואה (MD-PhD), חוקר, מחבר הספר "מן המדבר והלבנון" על שירותו בצה"ל.

סג"ם בתמונה שצולמה ללא ידיעתו במהלך מלחמת לבנון השנייה על ידי יואב למר עבור סוכנות הידיעות הצרפתית, ולימים נבחרה לעטר את עטיפת ספרו, "מן המדבר והלבנון"]]

==ביוגרפיה==
===שירות צבאי===
עשהאל לובוצקי נולד ב-1983 לירדנה ופרופ' אלכס לובוצקי, וגדל באפרת. למד בישיבת ההסדר במעלה אדומים, התקבל לשייטת 13 אך בחר להתגייס לגדוד 51 של חטיבת גולני. עבר מסלול הכשרה כלוחם, נבחר למצטיין פלוגתי, ולאחריו עבר קורס מ"כים חי"ר אותו סיים בהצטיינות. שימש מפקד כיתה, יצא לקורס קציני חי"ר, ושירת כמפקד מחלקה בגולני. הוביל את מחלקתו בלחימה ברצועת עזה ובמלחמת לבנון השנייה. לחם בקרבות בהם נהרגו ונפצעו חבריו לנשק, עד פציעתו בקרב בינת ג'בייל.
הפציעה הותירה אותו עם נכות בשתי רגליו, והוא מתנייד עם קביים.

=== שיקום ולימודי רפואה ===
לאחר השיקום מהפציעה, ובעקבותיה, החל בלימודי רפואה בירושלים, ובסיומם הוסמך לדוקטור לרפואה. לצד עבודתו כרופא, לובוצקי מרצה בנושאי גבורה והתמודדות. בשנת 2017 הוענק לו אות המופת השיקומי מטעם משרד הביטחון.

==רפואה ומחקר==
לובוצקי התמחה כרופא ילדים בבית החולים שערי צדק בירושלים. במקביל הצטרף למעבדתו של פרופ' חיים סידר במחלקה לביולוגיה התפתחותית וחקר הסרטן באוניברסיטה העברית, והיה לדוקטורנט במעבדה של פרופ' יובל דור ופרופ' רות שמר. בשנת 2019 זכה ד"ר לובוצקי בפרס סיוורסטן לחקר הסרטן (The Sivartsen Prize in Cancer Research) מטעם האוניברסיטה העברית, בזכות גילויים בעבודתו על מקטעי דנ"א חופשי בדם כסמנים לסרטן. בשנת 2020 זכתה קבוצת המחקר במענק מחקר מקרן ביל ומלינדה גייטס על סך 500 אלף דולר עבור מחקרם העוסק בזיהוי מוקדם של מחלת אלצהיימר באמצעות בדיקת דם. לובוצקי זכה בפרס לחקר מחלות מוח מטעם המכון הלאומי לפסיכוביולוגיה בישראל (NIPI) והאיגוד הישראלי לפסיכיאטריה ביולוגית לשנת 2021.

בשנת 2021 הוענק לו תואר דוקטור (PhD), על עבודה שכותרתה "Liquid biopsies reveal collateral tissue damage in cancer and neurodegeneration". במחקר פותחה בדיקת דם חדשה (ביופסיה נוזלית), המאתרת מקטעי דנ"א בדם של חולי סרטן מרקמות שונות ומאפשרת לזהות נזק שנגרם על ידי גרורות, גם ברקמות בהן לא ניתן לזהות נזק באמצעות בדיקות דם רגילות.

בשנת 2022 זכה לובוצקי במלגת רוטשילד לחוקרים צעירים מצטיינים.

ביוני 2022 פורסם מחקר בהובלתו, לפיו נמצא קשר בין פסיכוזה שנגרמת מסכיזופרניה ומוות של תאי מוח. כמו כן אוששה שיטה לזהות נזק אקוטי שמתרחש תוך כדי התקף, באמצעות בדיקת דם. זאת על בסיס השיטה שפותחה במעבדה של המנחים של לובוצקי לדוקטורט, פרופ' יובל דור ופרופ' רות שמר, לזיהוי איברי מקור של מקטעי דנ"א בדם על סמך דגם המתילציה הייחודי להם.

==כתיבה==
ספר הביכורים של לובוצקי, "מן המדבר והלבנון" המתאר את קורותיו בלחימה ברצועת עזה ובמלחמת לבנון השנייה ואת שיקומו לאחר פציעתו, יצא לאור בשנת 2008 בהוצאת ידיעות ספרים, היה לרב-מכר, הוקלט לספר קולי ותורגם לאנגלית.

ספרו "לא דרכי האחרונה" המתעד את סיפור חייו של סבו, הפרטיזן וקצין האצ"ל איסר לובוצקי, יצא לאור בשנת 2017 בהוצאת ידיעות ספרים, בשיתוף מרכז מורשת מנחם בגין.

לובוצקי זכה בפרס לייטרסדורף לאומנויות לשנת 2017.

==חיים אישיים==
לובוצקי הוא בנם של ירדנה, מרצה לאמנות (בתו של פרופ' מאיר רוסטון), ושל פרופ' אלכס לובוצקי, חתן פרס ישראל לחקר המתמטיקה (בנו של איסר לובוצקי). נשוי לאביטל (לבית שימל), פסיכולוגית רפואית, ולהם שישה ילדים.

==ספריו==
*דובי איכנולד עם סופרי ההוצאה: ד"ר עשהאל לובוצקי, סיון רהב מאיר, אמילי עמרוסי ועם עמיחי ברהולץ, עורך תחום יהדות. 2017]]
*
* .אולפן גלי צה"ל. משדר מיוחד ליום העצמאות 2016. משמאל לימין: מפקד התחנה [[ירון דקל, הזמר עידן רייכל, שרת התרבות מירי רגב, מגיש התכנית יועז הנדל וד"ר עשהאל לובוצקי]]

==קישורים חיצוניים==

* 
* [https://korenpub.com/collections/asael-lubotzky עשהאל לובוצקי], באתר של הוצאת קורן 
* אריה אפלטוני, [https://web.archive.org/web/20220205185726/http://img2.tapuz.co.il/CommunaFiles/56573944.pdf לא כועס על אף אחד], עיתון הלוחם, גיליון 202, נובמבר 2006
* 
* אמיר בוחבוט, [http://www.nrg.co.il/online/51/ART1/605/771.html המלחמה השנייה על החזרה לחיים], באתר nrg מעריב, 11 ביולי 2007 
* רחל אינגבר, [http://www.nrg.co.il/online/29/ART1/884/010.html הטיפול עובר במשפחות], באתר nrg מעריב, 28 באפריל 2009
* 
* 
* 
* 
* [http://www.youtube.com/watch?v=X4myqSIyIUs שיקומו של קצין צה"ל], בית החולים תל-השומר, באתר YouTube 
* אריק וייס, [https://13news.co.il/item/news/domestic/ntr-907768 שש שנים אחרי המלחמה: הקצין שנפצע הוא עכשיו רופא], נענע 10, 1 ביולי 2012 [https://www.youtube.com/watch?v=fHSoabPygFw סרטון וידאו] 
* [https://www.youtube.com/watch?v=iRmUxRLU3TA ערוץ 20 - ד"ר עשהאל לובוצקי בתוכנית הפטריוטים], ערוץ 20, 11 בדצמבר 2014 (יוטיוב) 
* סמדר שיר, , מגזין "24 שעות", ידיעות אחרונות, 6 במאי 2017.
* אמילי עמרוסי ופרופ' יובל אלבשן, [https://www.youtube.com/watch?v=TXzelK5CYyg ד"ר עשהאל לובוצקי על דנ"א חופשי בדם], בתוכנית "אמילי והפרופסור" בכאן ב, פינת "חור בהשכלה", 16 באוגוסט 2019

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רופאי ילדים ישראלים
קטגוריה:ירושלים: רופאים
קטגוריה:רופאי ילדים יהודים
קטגוריה:רופאים נכי צה"ל
קטגוריה:סגל המרכז הרפואי שערי צדק
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מחברי ספרי עיון ישראלים
קטגוריה:כותבי אוטוביוגרפיה ישראלים
קטגוריה:סופרים כותבי עברית
קטגוריה:חיילי צה"ל במלחמת לבנון השנייה
קטגוריה:לוחמי חטיבת גולני
קטגוריה:קציני צה"ל
קטגוריה:נכי צה"ל
קטגוריה:בוגרי בני עקיבא
קטגוריה:בוגרי ישיבת נוה שמואל
קטגוריה:בוגרי ישיבת ברכת משה
קטגוריה:ישראלים שנולדו ב-1983